அநகாரிக தர்மபாலா இந்தியாவிலிருந்த காலகட்டத்தில் புத்த காயாவை ஹிந்துக்களின் கட்டுப்பாட்டிலிருந்து மீட்டு அங்கு ஜப்பானிலிருந்து தருவிக்கப்பட்ட புத்தரின் சிலை ஒன்றினையே அங்கு நிறுவினார் , ஆனால் அதேவேளை அவரை பின்பற்றுவதாக பௌத்த மதத்தை சிங்கள இனத்தினது மதமாக அதனை முன்னிலைப்படுத்தும் சிங்கள ராவய பௌத்த இயக்கம் அண்மையில் உலகின் ஏனைய தென்னாசிய நாடுகளில் பின்பற்றப்படும் பௌத்தத்தின் மகாயான பௌத்த பிரிவினரின் கொள்ளுபிட்டியில் அமைந்துள்ள புத்த வழிபாட்டுதலத்தில் ஜப்பானிலிருந்து வந்த மகாயான பிரிவினரின் சமய நடவடிக்கையை எதிர்த்து அவ்வழிபாட்டுத தலத்தின் முன்பு ஆர்ப்பாட்டம் செய்தனர். பரஸ்பரம் சொற்கணைகளும் கல் வீச்சுக்களும் ஆக்ரோஷத்துடன் பரஸ்பரம் பரிமாறப்பட்டன என்றும் சிங்கள ராவய மிகவும் ஆக்ரோஷமாக அடாவடித்தனமாக நடந்து கொண்டதாக தெரியவருகிறது . அங்கு போலீசார் வரவழைக்கப்பட்டு நிலைமை கட்டுப்பாட்டுக்குள் கொண்டு வரப்பட்டுள்ளது.இப்போது இந்த விவகாரம் சிறுவர் துஸ்பிரயோகம் பண மோசடி என அங்கு செயற்பட்ட ஜப்பானிய மதகுரு அவர்களை பின்பற்றும் சிலர் மீதும் அவர்களின் முன்னாள் சிஷ்யர்கள் சிலரால் முன்வைக்கப்பட்டுள்ளன. அசோகனின் மகன் மகிந்தர் மூலம் இலங்கைக்கு கொண்டு வரப்பட்ட பௌத்த மதம் ஹிநாயன என அறியப்பட்டாலும் அது பௌத்த மதத்தின் தெரவாடா பிரிவினையே குறித்து நின்றதுடன் இன்றுவரை தேரவாடாவே இலங்கையின் பௌத்த மதமாக பின்பற்றப்பட்டு வருகிறது. மகாயான பௌத்த ஊடுருவலை தடுக்கும் முயற்சியாக சிங்கள ராவய செயற்பட்டுள்ளதா என்ற கேள்விகள் இனிமேல் விவாதத்திற்குரியவையாக சிங்கள பௌத்த சமூகத்துள் எழப்போகின்றன.